În Monitorul Oficial al României nr.1089 din 4 decembrie 2023 a fost publicată Legea nr.360/2023 privind sistemul public de pensii publice din România, care va aduce echitatea între pensionari și va consolida principiul contributivității. 
Principalele obiective sunt eliminarea inechităților din sistem și adecvarea pensiilor mici, precum și asigurarea unei stabilități pe termen mediu și lung a sistemului de pensii.
Principiile pe care se bazează legea pensiilor sunt: contributivitatea, stabilitatea, solidaritatea și egalitatea.
Principiul contributivității este consolidat prin condiționarea stagiului minim și complet de cotizare de vechimea realizată efectiv.
Principiul stabilității contribuției la sistemul public de pensii  este un principiu nou potrivit căruia stagiul de cotizare realizat peste 25 de ani să fie ajustat cu un număr de puncte pentru stabilitatea în câmpul muncii.
Principiul solidarității conform căruia asigurații sistemului public de pensii își asumă reciproc obligații.
Principiul egalității potrivit căruia beneficiază de tratament nediscriminatoriu, în ce privește drepturile și obligațiile prevăzute de lege.

In judetul Arad situatia deciziilor recalculate este urmatoarea 
Evaluare / recalculare dosare conform Legii nr. 360/2023		
		
Total dosare	98 079	
Dosare finalizat evaluare (borderouri trimise posta)	89 650	
Dosare cu pensie la 01.09 CRESCUTA decat cea de la 31.08	75 867	
Dosare cu pensie la 01.09 EGALA cu cea de la 31.08	1 150	
Dosare cu pensie la 01.09 MAI MICA decat cea de la 31.08	12 633	
Dosare pensie cu cuantum mai mic de pensia sociala (< 1.281)	21 072	
Dosare cu pensie mai mare de penia sociala (> 1.281 depasesc pensia sociala) 	4 395	
Crestere de la 1 - 500	38 811	
Crestere de la 501 - 1.000	20 736	
Crestere de la 1.001 - 1.500	10 510	
Crestere de la 1.501 - 2.000	4 368	
Crestere de la 2.001 - 2.500	1 198	
Crestere de la 2.501 - 3.000	175	
Crestere > 3.000	69	
Cea mai mare crestere 01.09. fata de 31.08.	6 511	
		
- * -
Indemnizația socială pentru pensionari nu scade sub 1.281 de lei!
Începând cu 1 septembrie 2024 toți pensionarii beneficiari de indemnizație socială vor continua să primească suma minimă garantată de 1.281 de lei, indiferent de cuantumul rezultat în urma recalculării.
În cazul în care pensia recalculată este mai mică de 1.281 de lei, diferența se suportă de la bugetul de stat.
Asta înseamnă că, indiferent de cuantumul rezultat în urma recalculării, niciun pensionar nu va primi mai puțin de 1.281 de lei.

Important de reținut:
Ca și până acum, în cazul indemnizației sociale pentru pensionari drepturile se evidențiază distinct pe talonul de pensie, astfel:
- cuantumul rezultat în urma recalculării;
- ⁠suma de plată care nu poate fi mai mică de 1.281 de lei.

Indemnizația socială rămâne 1.281 de lei până la sfârșitul anului 2024.
Dacă pensia recalculată este sub cuantumul minim garantat, diferența se va suporta de la bugetul de stat.
Indemnizația socială pentru pensionari crește anual prin legea bugetului de stat.
Indemnizația socială pentru pensionari a fost instituită prin Ordonanța 6/2009 sub forma unei pensii sociale minime garantate. A fost aprobată prin Legea 196/2009. Aceasta prevede o sumă fixă pentru indemnizația socială pentru pensionari care a fost majorată în fiecare an, ajungând de la 300 de lei în 2009 la 1.281 de lei în acest an.

Indemnizația de însoțitor primită de pensionarii încadrați în gradul I de invaliditate va crește de la 1 septembrie 2024 cu suma de 224 de lei, de la 1.626 de lei, la 1.850 de lei. Această sumă este încasată cumulativ cu pensia de invaliditate.
În prezent, indemnizația de însoțitor este calculată la 80% din punctul de pensie. Legea nr. 360/2023 privind sistemul public de pensii aduce o îmbunătățire și prevede un calcul al indemnizației de 50% din valoarea salariului minim brut pe țară garantat în plată.
Drept urmare, indemnizația de însoțitor crește cu 224 de lei de la 1 septembrie 2024.

 Incepand cu 1 octombrie 2024 va crește pragul de impozitare a pensiilor de la 2.000 de lei, cât este acum, la 3.000 de lei.

Impozitul va reprezenta 10% din diferenţa ce depăşeşte 3.000 de lei.

- * -